Selv om Saigon var hovedmålet for den nordvietnamesiske offensiven, tok de ikke sikte på å innta hele byen under denne. I stedet konsentrerte de seg om noen hovedmål i det sentrale Saigon: Den sørvietnamesiske generalstabens hovedkvarter på Tân Sơn Nhất-flybasen, presidentpalasset, den amerikanske ambassaden, den sørvietnamesiske marines hovedkvarter i Long Binh-basen og den nasjonale radiostasjonen.